AlmaznayaGroza/cyrillic-language-classification huggingface dataset:
Античупливост

Античупливостта, или още антикрехкост, е свойство на системи, които увеличават способността си да процъфтяват в резултат на стресови фактори, шокове, нестабилност, смущения, грешки, неизправности, атаки или провали. Концепцията е разработена от Насим Талеб в книгата му Antifragile и в технически статии. Както обяснява Талеб в книгата си, античупливостта е фундаментално различна от концепциите за устойчивост (т.е. способност за възстановяване от повреда) и здравина (т.е. способност да се устои на вреда). Идеята се прилага в сферате на анализ на рискове, физика, молекулярна биология, планиране на транспорта, инженерство, аерокосмическа техника (НАСА) и компютърни науки. Талеб определя античупливостта по следния начин в писмо до Нейчър, в отговор на по-ранна рецензия на книгата му в това списание: == Математическа евристика == Талеб предлага проста евристика за откриване на чупливост. Ако f ( a ) {\displaystyle f(a)} е някакъв модел на a {\displaystyle a} , тогава чупливост съществува, когато H 0 {\displaystyle H>0} , където H = f ( a − Δ ) + f ( a + Δ ) 2 − f ( a ) {\displaystyle H={\frac {f(a-\Delta )+f(a+\Delta )}{2}}-f(a)} . Накратко, евристиката е да коригирате входните данни на модела по-високо и по-ниско. Ако средният резултат от модела след корекциите е значително по-лош от базовата линия на модела, тогава моделът е чуплив по отношение на този вход. == Примери == Ето три примера на античупливост: Гора, чиито огньове гасим постоянно, е чуплива, защото липсата на пожари води до натрупване на листна маса и така в крайна сметка се случва голям пожар, който унищожава гората. Здравата гора е античуплива, когато пожарите (вредата) от време на време изчистват листната маса. Фирма, чиито резултатити се покачват по време на икономическа неставилност, е античуплива. Например такива са фирмите, чиито приходи са се качили по време на COVID-19. Екип, който преуспява в смутни времена, дори повече от нормалните си успехи в спокойни времена, е античуплив.

Source: original
ISO 3166

ISO 3166 е стандарт на ISO, чрез който се дефинират кодове на държави. Целта на този стандарт е да предостави за общо ползване набор от кратки абревиатури за географско място, използвани за нанасяне върху етикети, контейнери и т.н. В някои случаи кодът може да се използва и за по-точно определяне на местоположение, особено когато пълното име на географското място е трудно за произнасяне. Стандартът ISO 3166-1 дефинира кодове за държави и подвластни територии. Стандартът ISO 3166-2 дефинира кодове за административно-териториални единици на държави и подвластни територии. Стандартът ISO 3166-3 дефинира кодове за използвани в миналото наименования на страните.

Source: original
Археография

Археография (на старогръцки: ἀρχαίος - древен и γράφω - пиша) е историческа дисциплина, която разработва теоретично и практически издаването на писмени източници: организира работа по публикуване на източниците, определя и събира исторически паметници, разработва методи и начини на публикуване, изгражда правила за научно-критичните издания източници и т.н. Археографията е тясно свързана с филологията, палеографията, текстологията, дипломатиката, архивистиката и други дисциплини. В западната историческа наука археографията обикновено не се отделя като самостоятелна историческа дисциплина. До голяма степен археографията е близка и до палеографията.

Source: original
Светозар Христов

Светозар Христов е български певец и музикант, известен с участията си в "Аз пея в Ку-Ку Бенд“, "Музикална академия Ку-Ку Бенд“ и "5 stars“. От 2015 г. е част от вокалния квартет "Белканто“, който е сформиран по време на един от сезоните на предаването X Factor. Самостоятелно изпълнява песни в различни жанрове - поп, рок и попфолк. Познат е също под псеводнима Зарко. == Биография == Роден е на 9 юни 1977 г. в София. В 8 клас се премества в Стара Загора, където завършва средното си образование в СОУ "Максим Горки“ с руски и френски език. На 16 години започва първите си музикални опити. Първия си запис прави през 1993 г. Христов преминава през много различни стилове, започвайки с хип-хоп, преминавайки през гръндж, а в по-късен етап - фънк, соул, арендби и джаз. През 2000 г. започва работа в звукозаписно студио и записва над 200 песни - авторски и кавъри. През 2004 г. участва в конкурс на Слави Трифонов - музикалното шоу "Аз пея в КуКу-Бенд“, където е финалист, но не печели. С останалите отпаднали на финала участва в последвалия нов конкурс - "Музикална академия КуКу-Бенд“, където участниците правят авторски песни. Той е победител в това състезание, наградата е запис на албум и клип, но така и не се осъществява. След края на конкурса Слави Трифонов реализира нов телевизионен проект - "5 Stars“, където петимата участници, в т.ч. Светозар, пеят кавър версии на песни на всеки гост. Впоследствие той отпада от шоуто и подписва договор с музикалната компания "A Productions“. Известни песни на Светозар Христов са "Торбалан кючек“, "Избегала мома“, "Пътят към дома“, "Бяс“, "Enjoying the party“. Има няколко съвместни песни с Лора Владова, сред които "If You Come Baby“ (с която се представят на конкурса за българска песен за Евровизия) и "Нова песен неромантична“ - с участието на рапъра Устата. Има дуети с Владимир Димов, също участник във "5 Stars“ ("Tired Soul“) и с Магдалена Джанаварова. През 2009 г. заминава за САЩ, където работи като уличен музикант. През 2011 г. участва в предаването X Factor, но отпада в тренировъчните лагери. През ноември 2011 г. записва песента Keep me down, с която участва в Българската песен на Евровизия 2012. С тази песен той участва в полуфинала на конкурса. През есента на 2015 година за втори път участва в шоуто, като този път преминава към концертите на живо и е част от мъжката група Belcanto. През 2015 г. се завръща от САЩ и записва песента "Вечното момиче“. През пролетта на 2016 г. участва в шоуто за имитации Като две капки вода, където пее в дует с актьора Георги Низамов. От 2019 г. е в компанията Hit Mix Music, където под псевдонима Зарко изпълнява хумористични поп фолк парчета. === Самостоятелно === Pandemonium (2010) === С Белканто === "Нюанси“ (2020) "Възрожденский“ (2023) /с Берковската духова музика/ == Външни препратки == Профил на "Българската песен на Евровизия“ Архив на оригинала от 2012-01-13 в Wayback Machine. Профил в Musicspace Архив на оригинала от 2012-01-20 в Wayback Machine. Официална страница Youtube канал

Source: original
Хипостаза

Хипостаза е гръцка дума със значение "поставяне под“. В изследването на религиозните феномени се говори за хипостази на даден бог, което означава подстатуси. Представата за бог винаги е сложна конструкция, в която бога има различни аспекти, характеристики и проявления. Това са неговите хипостази. Традиционно се смята, че траките вярвали в много богове. Но продължителната изследователска работа и откритите нови данни (писмени и епиграфски извори, както и разчитането на изобразителния код в много художествени паметници) все повече оформят мнението, че в тракийските вярвания основно място заемат две начала - мъжкото и женското, представени от бога баща и богинята майка. Известните имена на различни божества, приписвани на траките, достигнали до нас предимно чрез чужди извори - гръцки и римски, всъщност са аспекти (хипостази) на тези две многофункционални начала. == Външни препратки == www.burgasmuseums.bg

Source: original
Операция „Картуийл“

Операция "Картуийл“ от 30 юни 1943 до 20 март 1944 година е военна операция на Югозападния тихоокеански театър на Втората световна война. С нея Съединените щати, подпомагани от Австралия, Нидерландия и Нова Зеландия, целят да неутрализират Рабаул, главната база на Япония в региона, избягвайки фронтално нападение срещу нея. В поредица от нападения срещу островите, източно от Нова Гвинея, Съюзниците елиминират второстепенни японски бази, постепенно прекъсвайки японските снабдителни и съобщителни линии.

Source: original
Метаизчисления

Метаизчистенията са всички изчислителни и изчислително-ориентирани дейности, включващи изчислители познания (науки и технологии), използвани за проучвания, развитие и приложение на различните видове изчислителни процеси. Може също да имат приложение в: индустрията, бизнесът, управлението и общественото управление. Нововъзникващи области от метаизчислителния фокус на методичните и технологични аспекти от развитието на големите компютърни мрежи като Интернет, Интранет и други териториално разпределени компютърни мрежи за специални цели. === В информатиката === Метаизчисленията, като компютърни изчисления, включват: организиране на големи компютърни мрежи, избор на критерии за проектиране (например: потребител до потребител или централизирани решения) и метаизчислителен софтуер (Мидълуер, Метапрограмиране) развиващи се където, в специфични домейни, концепцията на метапрограмирането се използва като описание на софтуерните мета-слоеве, които са мрежови платформи за развитието на потребителски ориентираните изчисления, като например изчислителната физика и биоинформатика. Тук, сериозни научни проблеми от системни/мрежови, усложнения възникват, не само свързани със зависимите от домейна сложности, но и фокусираните към системената Мета сложност на компютърните мрежови инфраструктури. Метапрограмирането е полезно още и като дескриптор (описател) на компютърните системи за справка. Често тези системи са използвани като петото поколение компютърни езици, което изисква употребата на подчертаваща метапроцесорна софтуерна операционна система, за да бъде оперативна. Обикновено метапрограмирането възниква в теоретична или релна за момента събирателна система поради променящия се характер на резултатите от обработката може да доведе до непредвидени изчислителни състояния през съществуването на метакомпютъра (състоянието на информацията оперирано от метаизчислителната платформа). === В социално-познавателното инженерство === От човешка и социална перспектива, метаизчисленията са специфино насочени към: човешко-компютърен софтуер, познавателни поддържащи връзки/интерфейси, възможността от развиването на интелигентна компютърна мрежа за взаимна работа с човешки организации и повсеместни компютърни технологии. В частност, то е свързано с развиването на софтуерни инфраструктури за изчислително моделиране и симулиране на познавателните архитектури за различните системи, подпомагащи вземането на решения. === В системна и от философска гледна точка === Метапрограмирането се отнася до главните проблеми на изчислителността на човешкото познание, до лимитите за трансформация на човешкото познание и индивидуално мислене стигайки до формата на компютърна програма. Тези и подобни въпроси са също така от интерес за математическата психология.

Source: original
Каска

Каската е металическа шапка, която предпазва главата от нараняване, шлем. Средство за индивидуална защита на главата от травми и наранявания, а също така и за разполагане на специално оборудване, което се носи на главата най-често от военнослужещи, но също така и от строители и спортисти. Шлемовете са известни от древността и са част от доспехите до Средновековието. Съвременните бойни каски са направени от кевлар и предпазват главата от парчета снаряди или куршуми с ниска проникваща способност. Под името "сини каски“ са известни военните сили, поставени под командването на ООН. В гражданския живот каски носят строителите, за да се предпазят от падащи предмети, а също така и миньорите. Много спортове изискват носенето на каски - каране на велосипед или мотоциклет, катерене на скали, американски футбол, бокс и други. Каските през 2000-те се правят от пластмаса или вид гума. == Външни препратки == Дерменджиев, Христо П. Българските военни каски, Военноисторически сборник, бр. 2, 2004, с. 57 - 62. Архив на оригинала от 2007-10-11 в Wayback Machine.

Source: original
Виетмин

Виетмин (съкратено от Việt Nam Ðộc Lập Ðồng Minh Hội, на български: Лига за независимост на Виетнам) е виетнамска политическа организация, създадена с цел извоюване на независимостта на Виетнам от Франция. Организацията е ръководена от Нгуен Тат Тан (известен за света като Хо Ши Мин), а други съучредители са Ле Дуан, Во Нгуен Зиап и Фам Ван Донг. По време на Втората световна война колониите на Франция в Индокитай са окупирани от Япония. По това време Виетмин се бори и срещу японската окупация, поради което получава поддръжка от Китай и САЩ. След капитулацията на Япония през 1945 г. Виетмин прави опит за пълен контрол върху Виетнам и получаването на независимост от Франция. Декларацията за независимост поставя началото на 10-годишната освободителна война на виетнамския народ, в която Франция получава поддръжка от САЩ. Френската армия губи през 1954 г. битката при Диен Биен Фу (Dien Bien Phu), което е и краят на колониалното господство на Франция. По време на Женевските мирни преговори обаче Виетнам е поделен на две отделни държави - Северен Виетнам и Южен Виетнам, и са планирани избори през 1956 г. за обединяване на двете части. На 11 октомври 1954 г. Виетмин поема контрол върху Северен Виетнам и обявява държавата за социалистическа, а първи министър-председател става Хо Ши Мин. Южен Виетнам, подкрепян от САЩ, отказва провеждането на изборите през 1956 г. с опасението, че Хо Ши Мин е възприеман като национален герой и ще спечели тези избори. Това предизвиква зараждането на партизанско движение в Южен Виетнам, ръководено от Виетмин и създаването на Народен фронт за освобождение на Виетнам - Виет Конг. Тази организация става главният противник на САЩ по време на Виетнамската война през 60-те и началото на 70-те години на 20 век.

Source: original
Зимбру (стадион)

"Зимбру“ е многофункционален стадион в гр. Кишинев, Молдова. Построен е за 27 мес. в периода 2004 - 2006 г. и по официални данни сумата, инвестирана за строежа, е 10 милиона щатски долара. Разполага с капацитет от 10 400 седящи места, всичките покрити с козирка. Служи като домакински стадион за местните клубове "Зимбру“ и "Дачия“, както и на Националния отбор по футбол на Молдова. == Източници == Профил на стадиона в Euro.stades.ch Официален сайт на ФК "Зимбру“ (Кишинев) Архив на оригинала от 2014-12-28 в Wayback Machine.

Source: original
Истмийски игри

Истмийските игри са общогръцки спортен и религиозен фестивал, провеждан на всеки 2 години между игрите в Олимпия и Делфи. Мястото на игрите е в свещения елов лес пред големия храм на Посейдон на морския бряг на Коринтския провлак (Истмус). Състезанията били посветени на бог Посейдон. Организатори са коринтяните (те били и арбитри на състезанията), но сред всички посетители атиняните заемат привилегировано място. Игрите се провеждали през пролетта. По време на игрите свещеното примирие не се спазвало така строго както при Олимпийските игри, например. Но въпреки това дори в своя разгар е временно прекратена Пелопонеската война. Игрите траят няколко дни, по време на които се провеждат състезания по борба, бягане, бой с юмруци, хвърляне на диск и копие, надбягване с колесници. Също така се осъществяват и музикални състезания. Отначало наградата за победителите е венец от борови клонки, но още преди времето на Пиндар е заменена с венец от див кервиз или ела, с вплетени в него елови клонки. Според Павзаний "в светилището на бога се редуват подредени статуи на атлети, победители в Истмийските игри, с посадени в редица борови дървета, повечето от които се изправят стройно нагоре“ Съществуват няколко мита за създаването на Истмийските игри. Единият разказва за гонитбата на кадмовата дъщеря Ино и нейния съпруг Атамант. Ино се хвърлила в морето със своя син Меликерт, след което се превърнала в морската богиня Левкотея. Друг мит сочи Тезей за основател на игрите заради победата му над Синид (Скирон). Разбойникът завързвал ръцете и краката на минувачите за върховете на две ели, след което пускал клоните на дърветата и така ги погубвал. Но Скирон намерил смъртта си по същия начин, надхитрен от Тезей. Според трети мит Истмийските игри са учредени от Посейдон и Хелиос след края на техния спор относно властта над провлака. == Литература == Батаклиев, Г., Антична митология: Справочник, изд. Петър Берон, София, 1992

Source: original
Миля

Единицата миля е мярка за измерване на разстояние, една от единиците на имперската система. == Римска миля == Обикновено се смята, че думата е произлязла от латинската фраза mille passus, която означава "хиляда (двойни) крачки“ и се е свързвало с изминатото от римски войник разстояние, когато левият му крак хиляда пъти е докоснал земята при ходене. Римската миля спрямо стандарта на Марк Агрипа е изчислена емпирично спрямо съвременните мерни едицини и е установено, че възлиза на 1479 m. == Имперска миля == В САЩ и Обединеното кралство под "миля“ най-често се разбира т. нар. сухопътна миля, наричана още "международна“ или "статутна“ миля (съгласно БДС ISO 31-1), равна точно на 5280 фута (1609,344 m). Бреговата и геодезична служба на САЩ използва т. нар. "земемерска миля“ (англ. survey mile), която е равна точно на 5280 "земемерски фута“ или на 1609,347 m. За удобство в САЩ преобразуването на сухопътни мили в километри се изчислява приблизително, като разстоянието в мили или скоростта в мили/час се умножават по 1,6 (напр. 50 мили х 1,6 = 80 km). == Морска миля == Когато се измерват разстояния при морски и въздушни пътувания, понякога се използва морска миля (англ. nautical mile). Това е разстоянието, което съответства на една ъглова минута географска дължина (1/60-а част от 1 градус от дъгата на земния екватор или меридиан от опростено приетата за сферична Земна повърхност. Тази миля е дълга 1852 m (6076,115 фута). == Вижте също == БДС ISO 31 - 1:1994 Величини и единици. Част 1: Пространство и време

Source: original
Готан Проджект

Готан Проджект е музикална група, сформирана в Париж, Франция. Съставена е от Филип Коен Солал (французин), Едуардо Макароф (аржентинец) и Кристоф Мюлер (швейцарец). Името на групата идва от аржентинския жаргон Лунфардо, в който на повечето думи се обръщали сричките (например: go-tan вместо tan-go). От думата танго триото решило да обърне сричките и се получило Готан и оттам името на групата - "Готан Проджект“ (Gotan Project). == История == Групата е сформирана през 1999 г. Първият им сингъл е Vuelvo Al Sur/El Capitalismo Foraneo, последван от албума La Revancha del Tango през 2001 г. Стилът им е "чисто танго“ смесено от техно-ритми и бийтове. През май 2004 г. групата свири на живо в радио ВВС-1. През същата година Филип Коен Солал прави самостоятелен DJ сет-албум, наречен Inspiración Espiración - A Gotan Project DJ Set Selected & Mixed by Philippe Cohen Solal. Албумът е компилация от танго на Анибал Тройло и Астор Пиацола, както и ремикси на Готан Проджект. В албума влиза и непознат на феновете трак, наречен La Cruz del Sur, който е трябвало да бъде включен към албума La Revancha del Tango, но в крайна сметка отпаднал. Преди да бъде сформиран Готан Проджект, Кристоф Мюлер и Филип Коен Солал сформирали дуо, наречено Boyz from Brazil. Песента "Santa Maria (del Buen Ayre)" от албума La Revancha del Tango е включена в саундтрака на филма от 2004 г. "Ще танцуваме ли?" ("Shall we dance?") с участието на Дженифър Лопес и Ричард Гиър. Песента е включена в саундтрака на филма с Антонио Бандерас "Поеми лидерството“ през 2006 г. Техни песни също участват в саундтракове на сериали като "Клъцни/Срежи“, "Сексът и градът“ и "Чък“. == Дискография == 2000 Vuelvo Al Sur/El Capitalismo Foraneo 2001 La Revancha del Tango 2004 Inspiración Espiración 2006 Lunático 2006 El Norte (EPs) 2010 Tango 3.0 2011 La Revancha En Cumbia == Видеография == 2005 La Revancha del Tango Live

Source: original
Risk

Risk е осми студиен албум на американската хевиметъл група Мегадет от 1999 година. С него групата търпи промяна, както се изразява самият Мъстейн: "Как можа това да се случи на мен? Има предложения дори да направим диско песен. Това не беше ли Мегадет? Аз не бях ли Дейв Мъстейн? Какво става тук?“ Все пак фронтменът намира и добрите страни в Risk, признавайки за откровено добрите парчета, които самият той е харесвал много. Въпреки всичко албумът не е това, което феновете са очаквали да чуят. "Ако Risk бе излязъл под името на друга банда, публиката щеше да го хареса много повече. Самият аз излях душата си в песни като The Doctor Is Calling, Wanderlust и Time. Но нищо не показа болката ми повече от I'll Be There. Знаех, че краят за Мегадет е близко, и исках да кажа "благодаря“ на всички, които обичах" продължава той. В Risk типичният дизайн на обложката, логото и имиджа на групата са променени. Това е и последният албум заедно с Марти Фрийдман. == Състав == Дейв Мъстейн - вокали, китара Марти Фрийдман - китара Дейвид Елефсън - бас Джими Деграсо - барабани == Песни == Оригиналният диск е с мултимедийно съдържание. === 2004 === През 2004 година Risk е ремастериран и преиздаден от Capitol Records, като са включени и три бонус парчета: 13. Insomnia (Jeff Balding Mix) 14. Breadline (Jack Joseph Puig Mix) 15. Crush 'em (Jock Mix) == Източници == Книжката в преиздадения албум от 2004 година

Source: original
Сървайвър: Вануату

Сървайвър: Вануату (на английски: Survivor: Vanuatu), също познат като Сървайвър: Вануату - Земите на Огъня (на английски: Survivor: Vanuatu - Islands of Fire), е деветият сезон на популярното американско CBS реалити шоу "Сървайвър“. Сезонът е заснет от 28 юни 2004 г. до 5 август 2004 г., а премиерата му е на 16 септември 2004 г. Мястото е Вануату, верига вулканични острови в Тихия океан. Шоуто е водено от Джеф Пробст, като дните игра са 39. За втори път в историята участниците са 18. Също така това е вторият сезон, който разделя племената по пол. Освен това е първият сезон, включващ човек с ампутиран крайник (Чъд Критенден, който е изгубил крака си в битка с рака) и две лесбийки (говорителката Скот Лауд Лий и настоящият модел на Плейбой Ейми Зюсак). Мъжкото племе е наречено Лопеви, като един от вулканичните острови на Вануату, а женското племе е кръстено Ясур, като планината Ясур. На 11 ден има разместване на племената - двама от едното племе вече са част от другото. На 20 ден, племената са обединени. Остават десетима участници. Обединеното племе се нарича Алинта, което според Лий означава "хора на огъня“. Победителят, Крис Даутъри спечелва след победа над Туила Танър с 5 - 2. Ейми Зюсак и Елайза Орлинс се завръщат в Сървайвър: Микронезия, като членове на племето на звездите, където се класират на 11-о и 10-о място.

Source: original
Роберто Миерес

Роберто Миерес (на испански: Roberto Mieres) е бивш аржентински пилот от Формула 1. Роден е на 3 декември 1924 година в Мар дел Плата, Аржентина. == Формула 1 == Роберто Миерес дебютира във Формула 1 през 1953 г. в Голямата награда на Нидерландия, в световния шампионат на Формула 1 записва 17 участия като печели 13 точки. Състезава се само за отборите на Гордини и Мазерати. == Източници == Роберто Миерес, профил в ESPN F1 // Архивиран от оригинала на 2013-12-30. Посетен на 29 декември 2013.

Source: original
Мачерата (провинция)

Мачерата (на италиански: Provincia di Modena) е провинция в Италия, в региона Марке. Площта ѝ е 2774 км², а населението - около 315 000 души (2007). Провинцията включва 55 общини, а административен център е град Мачерата. == Административно деление == Провинцията се състои от 55 общини: Мачерата Апиняно Апиро Белфорте дел Киенти Болоньола Валфорначе Висо Гальоле Гуалдо Езанатоля Калдарола Камерино Кампоротондо ди Фиастроне Кастелраймондо Кастелсантанджело сул Нера Колмурано Коридония Лоро Пичено Мателика Моляно Монте Кавало Монте Сан Джусто Монте Сан Мартино Монтекасиано Монтекозаро Монтелупоне Монтефано Моровале Муча Пена Сан Джовани Петриоло Пиеве Торина Пиорако Поджо Сан Вичино Поленца Порто Реканати Потенца Пичена Реканати Рипе Сан Джинезио Сан Джинезио Сан Северино Марке Сант'Анджело ин Понтано Сарнано Серавале ди Киенти Серапетрона Сефро Толентино Трея Урбисаля Усита Фиастра Фиумината Чесапаломбо Чивитанова Марке Чинголи == Външни препратки == Официален сайт

Source: original